cyanic-selkie/wikianc huggingface dataset:
দেশপ্রাণ রেলওয়ে স্টেশন
ইতিহাস
দেশপ্রাণ রেলওয়ে স্টেশনটি পশ্চিমবঙ্গের কন্টাই নন্দকুমার রোড, বাজকুল তে অবস্থিত। স্টেশন কোড হল (ডিএসপিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি লবণ সত্যাগ্রহ স্মারক, হেঁড়িয়া এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। তমলুক-দীঘা লাইনটি ২০০৪ সালে চালু হয়
'খ্রুল-ঝিগ-সেং-গে-র্গ্যাব-পা
সংক্ষিপ্ত জীবনী
'খ্রুল-ঝিগ-সেং-গে-র্গ্যাব-পা ত্রয়োদশ শতাব্দীতে তিব্বতের গ্যো-রু অঞ্চলের সো-গাদ-'ফ্রেং  নামক স্থানে জন্মগ্রহণ করেন। তার পিতার নাম ছিল ব্ক্রা-শিস-দ্ঙ্গোস-গ্রুব । কুড়ি বছর বয়সে তিনি ল্দে'উ-স্গাং-পা  এবং ব্ক্রা-শিস-স্গাং-পা  নামক দুই ভিক্ষুর নিকট দীক্ষা গ্রহণ করেন। তিনি গুরু জো-'বের নামক এক র্ন্যিং-মা সয়াধকের নিকট বি-মা-স্ন্যিং-থিগ সম্বন্ধে শিক্ষালাভ করেন। এরপ্র তিনি গ্রো-বো উপত্যকায় সাধনায় লিপ্ত হন। এই সময় তিনি মে-লোং-র্দো-র্জে নামক তার বিখ্যাত শিষ্যকে শিক্ষাদান করেন।
মোস্তফা আনোয়ার (পরিচালক)
মোস্তফা আনোয়ার ছিলেন একজন বাংলাদেশী চলচ্চিত্র পরিচালক, যিনি অবুঝ হৃদয়, কাজল লতা, আঁখি মিলন, কাশেম মালার প্রেম, পুষ্পমালা, সমর্পণ, বাংলার মা, আশ্রয়, ও ফাঁসির মতো চলচ্চিত্র নির্মাণের জন্য পরিচিত। তিনি ময়মনসিংহের জামালপুর জেলায় জন্মগ্রহণ করেন এবং ২০১৫ সালের ১২ মে মৃত্যুবরণ করেন। মৃত্যুকালে তিনি দুই ছেলে ও এক মেয়ে রেখে যান।
তিনি রাজ্জাক, আলমগীর, জাফর ইকবাল, ইলিয়াস কাঞ্চন, সুচরিতা ও ববিতার মতো অভিনেতাদের সঙ্গে কাজ করেছেন।
তাঁর চলচ্চিত্রগুলিতে ব্যবহৃত বেশ কয়েকটি নেপথ্য গান যেমনঃ তুমি আমার জীবন (আবুঝ হৃদয়), আমার গরুর গাড়িতে বাউ সাজিয়ে (আঁখি মিলন), এবং এই রাত ডাকে ওই চাঁদ ডাকে এই তোমায় আমায় (কাজল লতা) হল সময়কালের জনপ্রিয় কিছু গান। তিনি পাকিস্তান এয়ার ফোর্স (পিএএফ) যোগদানের মাধ্যমে তার কর্মজীবন শুরু করেন কিন্তু তিনি চলচ্চিত্রে শিল্পে তার কর্মজীবন প্রতিষ্ঠিত করার জন্য সেখান থেকে বেরিয়ে যান। তিনি জহির রায়হানের সাথে সহকারী চলচ্চিত্র নির্মাতা হিসেবে কাজ করেন, পরে তিনি ফেরারি চলচ্চিত্রের মাধ্যমে আত্মপ্রকাশ করেন। তাঁর মৃত্যুর পরে ইলিয়াস কাঞ্চন বলেছিলেন, "দেশের চলচ্চিত্র শিল্প তার প্রতিভার স্বীকৃতি দিতে ব্যর্থ হয়েছে", তার দীর্ঘকালীন সহকারী ও পরিচালক বজলুর রহমান বলেছিলেন, "তিনি বহু বছর ধরে স্ব-আরোপিত প্রচ্ছন্নতা বাস করছিলেন এবং নিরবে মারা গেছেন।"
মুদাফফরগঞ্জ ইউনিয়ন
মুদাফফরগঞ্জ বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।
অবস্থান ও সীমানা
লাকসাম উপজেলার পশ্চিমাংশে মুদাফফরগঞ্জ ইউনিয়নের অবস্থান। এ ইউনিয়নের দক্ষিণে মুদাফফরগঞ্জ দক্ষিণ ইউনিয়ন, পূর্বে কান্দিরপাড় ইউনিয়ন, উত্তরে বাকই ইউনিয়ন ও বরুড়া উপজেলার পয়ালগাছা ইউনিয়ন এবং পশ্চিমে বরুড়া উপজেলার লক্ষ্মীপুর ইউনিয়ন অবস্থিত।
প্রশাসনিক কাঠামো
মুদাফফরগঞ্জ ইউনিয়ন লাকসাম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। এ ইউনিয়নের গ্রামগুলো হল:
শিক্ষা ব্যবস্থা
মুদাফফরগঞ্জ ইউনিয়নের সাক্ষরতার হার ৫৪%। এ ইউনিয়নে ২টি কলেজ, ৪টি মাদ্রাসা, ১টি কলেজিয়েট উচ্চ বিদ্যালয় ও ৪টি মাধ্যমিক বিদ্যালয় রয়েছে।
খাল ও নদী
হলুদিয়া
বাঁশখালী সরকারি বালিকা উচ্চ বিদ্যালয়
বাঁশখালী সরকারি বালিকা উচ্চ বিদ্যালয় চট্টগ্রাম জেলার বাঁশখালী উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৯৬২ খ্রিষ্টাব্দে প্রতিষ্ঠিত হয় এবং ২০১৭ খ্রিষ্টাব্দে এটিকে জাতীয়করণ করা হয়।
ইতিহাস
১৯৬২ খ্রিষ্টাব্দে পটিয়ার অধিবাসী ও তৎকালীন বাঁশখালী উপজেলা স্বাস্থ্য কমপ্লেক্সের মেডিকেল অফিসার ডা: বিমল কান্তি দাশ এবং এলাকার কিছু স্বনামধন্য শিক্ষানুরাগী ও সমাজসেবক ব্যক্তি নারী শিক্ষার প্রসারের জন্য বিদ্যালয়টি প্রতিষ্ঠা করেন। ২০১৭ খ্রিষ্টাব্দের ৩০ই আগস্ট বিদ্যালয়টিকে জাতীয়করণ করা হয়।
ঘুমুর নৃত্য
ঘুমুর নৃত্য ভারতের ওড়িশা রাজ্যের কালাহান্ডি জেলার একটি লোকনৃত্য। এটি লোকনৃত্য হিসাবে শ্রেণীবদ্ধ করা হয়েছে কারণ ঘুমুরার পোশাকের ধরণটি উপজাতীয় নৃত্যের মতো, তবে ভারতের অন্যান্য ধ্রুপদী নৃত্যের সাথে ঘুমুরার মুদ্রা এবং নৃত্যের ধরণগুলির সঙ্গে সম্পর্কে যুক্ত রয়েছে।
পৌরাণিক কাহিনী
ঐতিহাসিক প্রমাণের পাশাপাশি, ঘুমুরা নৃত্যের উৎপত্তি জনসাধারণের দৃষ্টিভঙ্গি এবং পৌরাণিক কাহিনী বিবেচনায় নেওয়া হয়েছে। পৌরাণিক কাহিনী অবলম্বনে কবি শিবম ভাসিন পান্ডা ১৯৫৪ সালে 'ঘুমুরা জন্ম বিধান' রচনা করেন। নন্দিনী ভাসিন এবং গগনেশ্বর ঘুমুরার উৎপত্তি সম্পর্কিত একটি পৌরাণিক কাহিনীও বর্ণনা করেছেন, যেখানে তারা বর্ণনা করেছেন যে চন্দ্র ধ্বজা মূলত নৃত্যটি প্রতিষ্ঠা করেছিলেন এবং পরে এটি একটি দানব - কার্তবীর্য অসুর দখল করে নিয়েছিল। চণ্ডী পুরাণ অনুসারে, শক্তির শাশ্বত দেবতা দুর্গা স্বর্গের সমস্ত দেব-দেবীকে দানব রাজা মহিষাসুরকে হত্যা করার জন্য যন্ত্র হিসেবে একটি করে অস্ত্র এবং বাহন ধার দিতে বলেছিলেন। সংগৃহীত যুদ্ধ-বাদ্যযন্ত্রগুলির মধ্যে একটি ছিল ঘুমুরা বাদ্যযন্ত্র যা ভগবান শিবের বাদ্যযন্ত্র ডম্বরু এবং দেবী সরস্বতীর বীণার সংমিশ্রণে গঠিত হয়েছিল। মহাভারত অনুসারে, যুদ্ধের সময় দেব-দেবীরা ঘুমুরাকে বাদ্যযন্ত্র হিসাবে ব্যবহার করতেন। সরল মহাভারত অনুসারে, সত্যযুগ-জেনাবলী-পাটনার সময় মহিষাসুরের নাতি রাজা গোগিঙ্গ দৈত্যের রাজধানী ছিল। সেই যুগের মহিষাসুর জেনাবলী-পাটনাকে অনেকেই আজকের জুনাগড় বলে মেনে নেন। যাইহোক, মহাভারতের মধ্য পার্বে, ঘুমুরার বর্ণনা সহ গোসিং দৈত্যের হত্যার কথা উল্লেখ করা হয়েছে। সরলা দাস এটিকে মহিষাসুরের রণ-বাদ্য (যুদ্ধ সংগীত) হিসাবেও বর্ণনা করেছেন।
রমাকান্ত চৌধুরী
রমাকান্ত চৌধুরী (১৮৪৬-১৮৮৯) অরুণোদয় যুগের একজন অসমীয়া কবি এবং নাট্যকার। তিনি আধুনিক অসমীয়া কাব্যজগতৈর প্রথম বর্ণনাত্মক কাব্যের রচয়িতা। তাঁকে অসমীয়া পৌরাণিক নাটকের জনক বলেও অভিহিত করা হয়।
রমাকান্ত চৌধুরীর বাবা লক্ষ্মীকান্ত চৌধুরী। ১৮৭০ সালে তিনি কলেজিয়েট স্কুল থেকে এফ এ উত্তীর্ণ হয়ে গুয়াহাটীতে উপায়ুক্তের কার্যালয়ে কেরানির চাকরিতে যোগদান করেন। এরপর তিনি গোয়ালপারা এবং ধুবড়িতেও কাজ করেন। শেষে গুয়াহাটীতে এসে তিনি সেরেস্তাদারের চাকরি করেন।
লাহোর বিভাগ
লাহোর বিভাগ পাকিস্তানের পাঞ্জাব  প্রদেশের একটি প্রশাসনিক বিভাগ। ২০০০ সালের পূর্বে বিভাগটি ৪টি জেলা নিয়ে গঠিত হয়েছিল - কসুর জেলা, লাহোর জেলা, নানকানা সাহেব জেলা এবং শেইখুপুরা জেলা। ২০০০ সালের পূর্ববর্তী সময়ে, সরকারের অধীনে সংস্কারের এক পর্যায়ে এসে বিভাগটি বিলুপ্ত ঘোষণা করা হলেও ২০০০ সালের পরবর্তী সময়ে বিভাগটি পূর্বাবস্থায় ফিরিয়ে নেওয়া হয়। যাহোক, পুনরুদ্ধারকৃত লাহোর বিভাগটি শুধুমাত্র কসুর জেলা ও লাহোর জেলা অন্তর্ভুক্ত ছিল এবং নানকানা সাহেব জেলা ও শেইখুপুরা জেলার সমন্বয়ে একটি নতুন বিভাগ শেইখুপুরা বিভাগ গঠন করা হয়েছিল।
ইতিহাস
লাহোর বিভাগটি মূলত ব্রিটিশ ভারতের পাঞ্জাব প্রদেশের প্রশাসনিক বিভাগ ছিল। এটি হিমালয় থেকে মুলতান পর্যন্ত সুটলেজ নদীর ডান তীর বরাবর বিস্তৃত এবং শিয়ালকোট জেলা, গুজরানওয়ালা জেলা, লাহোর জেলা, অমৃতসর জেলা, গুরুদাসপুর জেলা ও গুজরাত জেলা সহ মোট ৬টি জেলা নিয়ে গঠন করা হয়। বিভাগের মোট এলাকা ছিল  এবং ১৯০১ সালের ভারতের আদমশুমারি অনুযায়ী হিসাব অনুযায়ী জনসংখ্যার ছিল প্রায় ৫,৫৯৮,৪৬৩ জন এর মত।
বিভাগটিতে ৬টি জেলা ছিল:
মাস্টারপিস বাংলাদেশ
মাস্টারপিস বাংলাদেশ হচ্ছে একটি তৃণমূল আন্দোলন, যা বাংলাদেশে শান্তিপূর্ণ শিক্ষা কার্যক্রম এবং বহু-জাতিক ঐতিহ্যবাহী অভিন্ন সংস্কৃতিকে প্রচার করছে। এই সংস্থাটি মূলত বাংলাদেশের গ্রামীণ সম্প্রদায়ের জন্য কাজ করে যাচ্ছে। প্রথম কোন দক্ষিণ এশীয় মাস্টারপিস ক্লাব হিসেবে ২০১২ সালে এটি প্রতিষ্ঠিত হয়েছিল। ২৯টি দেশের ২৯টি ক্লাবের মধ্য থেকে মাস্টারপিস বাংলাদেশ ২০১২সালের আন্তর্জাতিক শান্তি দিবসে পুরস্কৃত হয়েছিল।
কার্যক্রম
২০১৯ সালে, মাস্টারপিস বাংলাদেশ ভারত, মায়ানমার, পাকিস্তান এবং শ্রীলঙ্কা সহ অন্যান্য দেশের সাথে নেপালে অনুষ্ঠিতব্য এশিয়ান ইয়ুথ সামিটে অংশ নিয়েছিল।
সাংস্কৃতিক
মাস্টারপিস এর মূল সংঘটন ২০১৪ সালে আন্তর্জাতিক শান্তি দিবসে বিশ্বের ৫২টি দেশে ওপেন এয়ার কনসার্টসহ বহুমাত্রিক সাংস্কৃতিক আয়োজনের কর্মসূচি হাতে নেয়। এরই অংশ হিসেবে মাস্টারপিস বাংলাদেশ সিলেটের বিয়ানীবাজার উপজেলার পিএইচজি হাইস্কুল প্রাঙ্গণে একটি ওপেন এয়ার কনসার্ট-এর আয়োজন করে যেখানে জনপ্রিয় ব্যান্ডদল এলআরবি অংশ নেয়। ২১শে সেপ্টেম্বর জাতিসংঘ ঘোষিত আন্তর্জাতিক শান্তি দিবস উপলক্ষে মাস্টারপিস বাংলাদেশ মাসব্যাপী বিভিন্ন সাংস্কৃতিক কর্মকাণ্ডের আয়োজন করে আসছে। এরই ধারাবাহিকতায় বড়লেখার শাহবাজপুরের বেরেঙ্গা পান পুঞ্জিতে খাসিয়া সম্প্রদায় বিভিন্ন সাংস্কৃতিক কর্মকাণ্ড যেমন সঙ্গীত, নৃত্য ইত্যাদির মধ্য দিয়ে দিবসটি উদযাপন করে। পুটাধরে মাস্টারপিস বাংলাদেশ মৌলভীবাজার আঞ্চলিক ক্লাব কর্তৃক আয়োজিত একটি সাংস্কৃতিক অনুষ্ঠান মৌলভীবাজারের দক্ষিণভাগে মণিপুরী অধ্যুষিত এলাকার মণিপুরী সম্প্রদায়ের দ্বারা অনুষ্ঠিত হয়। মাস্টারপিস বাংলাদেশের সমন্বয়ক ইসতিয়াক আহমদের তত্ত্বাবধানে ও সহযোগী সমন্বয়ক জামিল হোসেন’র পরিচালনায় শান্তি দিবসের অনুষ্ঠানগুলো আয়োজন করা হয়েছিল।
উধুনিয়া ইউনিয়ন
উধুনিয়া ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ১৪.৮৫ বর্গকিমি (৫.৭৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৫০০ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ১২টি।
ভারত–পাকিস্তান নৌযুদ্ধ ১৯৭১
১৯৭১ সালের ভারত-পাকিস্তান নৌযুদ্ধ  হচ্ছে ১৯৭১ সালের ভারত-পাকিস্তান যুদ্ধে ভারতীয় নৌবাহিনী এবং পাকিস্তানি নৌবাহিনীর মধ্য সংগঠিত যুদ্ধ। এই যুদ্ধটি ১৯৭১ সালের ভারত-পাকিস্তান যুদ্ধ এবং বাংলাদেশের স্বাধীনতা যুদ্ধের অবিচেছদ্য অংশ। যখন ভারতীয় সৈন্য বাহিনী এবং বিমান বাহিনী পূর্ব পাকিস্তানের স্থল সীমা অবরুদ্ধ করে রাখে তখন ভারতীয় নৌবাহিনী জলসীমা থেকে চাপ প্রয়োগ করার জন্য নৌযুদ্ধ শুরু করে। পূর্ব পাকিস্তানে ভারতীয় নৌবাহিনীর অভিযান সফল হওয়ার ফলে ভারত ও পাকিস্তানের মধ্যে আনুষ্ঠানিক যুদ্ধ শুরু করার পূর্বে. ভারতীয় নৌবাহিনী পশ্চিম পাকিস্তানে দুটি বড় মাপের অপারেশন, অপারেশন ট্রাইন্ড এবং অপারেশন পাইথন পরিচালনা করে।
পাকিস্তানের পূর্বাঞ্চলীয় নৌ কমান্ড
পাকিস্তানের পূর্বাঞ্চলীয় নৌ কমান্ড ১৯৬৯ সালে প্রতিষ্ঠিত হয় এবং রিয়ার এডমিরাল মোহাম্মদ শরীফ (পরে চার-তারকা এডমিরাল) তার প্রথম ফ্লাগ অফিসার কমান্ডিং পরিচালনা করেন। অ্যাডমিরাল শরিফ প্রশাসনিকভাবে পূর্বাঞ্চলীয় নৌ কমান্ড পরিচালনা করতেন এবং অপারেশনগুলোর নেতৃত্ব দিতেন।তার নেতৃত্বে এস এস জি (এন), পাকিস্তান মেরিনস ও সিল টিম সুপ্রতিষ্ঠিত হয়েছিল। এবং তার নেতৃত্বে পূর্বাঞ্চলে গুপ্ত এবং প্রকাশ্য উভয় ধরনের অপারেশন চালানো হত ।
একটি সুপ্রতিষ্ঠিত প্রশাসনিক নৌ কমান্ড থাকার কারণে পাকিস্তান যুদ্ধরত ফোর্সেস ' জি এইস কিউ ' এবং পাকিস্তান সেনাবাহিনীর সদর দপ্তর পূর্ব পাকিস্তানের প্রতিরক্ষা  জন্য শক্তিশালী নৌবাহিনীর প্রয়োজনীয়তা  প্রত্যাখ্যান করেন।ভারতীয় নৌবাহিনীকে চ্যালেঞ্জ করার মত পর্যাপ্ত জাহাজ পাকিস্তানের কোন অংশের ছিলনা। এবং পাকিস্তানি এয়ার ফোর্স এসব জাহাজগুলোকে ভারতীয় এয়ার ফোর্স এবং ভারতীয় নেভ্যাল এয়ার আর্মের আক্রমণ থেকে রক্ষা  করতে অক্ষম ছিল।উপরন্তু, পাকিস্তান নৌবাহিনীর প্রধান ভাইস অ্যাডমিরাল মুজাফফর হাসান নৌবাহিনীর সকল শক্তি পশ্চিম পাকিস্তানে প্রয়োগ করতে আদেশ দেন। ফলে পাকিস্তান নৌবাহিনীর অধিকাংশ যুদ্ধ জাহাজ পশ্চিম পাকিস্তানে মোতায়েন করা হয়। তখন অ্যাডমিরাল শরীফের ব্যক্তিগত অনুরোধে পূর্ব পাকিস্তানে '  পিএনএস সিলেট ' নামক একটি মাত্র ডেস্ট্রয়ার বরাদ্দ করা হয় ।
যেহেতু যুদ্ধ চলাকালে পূর্ব পাকিস্তানের নৌ বন্দর অরক্ষিত তাই পাকিস্তানের পূর্বাঞ্চলীয় সেনারা নৌবাহিনী ছাড়াই লড়াই চালিয়ে যাওয়ার সিদ্ধান্ত নেয় যা ছিল  অপ্রতিরোধ্য ভারতীয় বাহিনীকে প্রতিরোধের একটি ব্যার্থ চেষ্টা মাত্র। যখন যুদ্ধ শুরু হয় তখন নৌবাহিনী বন্দরে থাকার পরিকল্পনা করে।
পাকিস্তান নৌবাহিনী প্রচন্ডভাবে তার গানবোট স্কোয়াড্রনের উপর নির্ভরশীল ছিল । পাকিস্তানের পূর্বাঞ্চলীয় নৌ কমান্ড, ফ্লাগ অফিসার কমান্ডিং (এফ ও সি ) রিয়ার এডমিরাল মোহাম্মদ শরীফের প্রত্যক্ষ নিয়ন্ত্রণে ছিল যিনি লেফটেন্যান্ট জেনারেল নিয়াজীর ডান হাত হিসেবে পরিচিত ছিল।পাকিস্তান নৌবাহিনীর ৪টি গানবোট ছিল(পি এন এস যশোর, রাজশাহী, কুমিল্লা ও সিলেট)। গানবোটগুলো ২৯ জন নাবিক সহ ঘণ্টায় সর্বোচ্চ ২০ নট(৩৭ কিমি) গতিবেগে ছুটতে পারত। পাকিস্তান নৌবাহিনীতে ব্রাউন ওয়াটার নেভী হিসাবে পরিচিত গানবোটগুলো বিভিন্ন অস্ত্রশস্ত্র,ভারী মেশিনগান সহ সুসজ্জ্বিত ছিল।বোটগুলো টহল এবং অপারেশনের নেতৃত্ব দেওয়ার জন্য পর্যাপ্ত ছিল। কিন্তু বোটগুলো আশাহতভাবে গতানুগতিক যুদ্ধের ময়দানের বাহিরে ছিল।
এপ্রিলের প্রথম দিকে, অপারেশন সার্চলাইট কে সাহায্য করার জন্য পাকিস্তানি নৌবাহিনী পূর্ব পাকিস্তানে নৌ-অপারেশন শুরু করে। রিয়ার এডমিরাল মোহাম্মদ শরীফ এসব মিশনের সমন্ব্য় করতেন। ২৬ এপ্রিল পাকিস্তান নৌবাহিনী সফল ভাবে অপারেশন বরিশাল সম্পূর্ণ করে কিন্তু তা ছিল ক্ষণস্থায়ী ।
ভয়াবহ গেরিলা আক্রমণ এবং অপারেশন জ্যাকপট পাকিস্তান নৌবাহিনীর কর্মক্ষমতা মারাত্মকভাবে হ্রাস করে । যুদ্ধ শুরু হওয়ায় আগে সব নৌ গানবোট চট্টগ্রাম বন্দরে অবস্তান করছিল। এয়ার অপারেশন শুরু হওয়ার পর আই এ এফ এয়ারক্রাফট গানবোট রাজশাহীকে ক্ষতিগ্রস্ত করে, ৪ ডিসেম্বর গানবোট কুমিল্লাকে ডুবিয়ে দেয়, ৫ই ডিসেম্বর খুলনাতে দুটি টহল জাহাজকে ডুবিয়ে দেয়।৬ ই ডিসেম্বর পি এন এস সিলেট এবং ৯ ডিসেম্বর বালাগাট ভারতীয় এয়ারক্রাফটের আক্রমণে ধ্বংস হয়। ১১ ডিসেম্বর পি এন এস যশোর  ধ্বংস হয় এবং  পি এন এস রাজশাহীকে আবার মেরামত করে ঠিক করা হয়। ১৬ ই ডিসেম্বর পাকিস্তানি বাহিনীর আত্মসমর্পণ করার আগে, লেফটেন্যান্ট কমান্ডার শিকদার হায়াতের নেতৃত্বে থাকা পি এন এস রাজশাহী ভারতীয় অবরোধকে কৌশলে এড়িয়ে মালয়েশিয়া য় পালিয়ে যায়।
পূর্বাঞ্চলে নৌ-অভিযান
থাম্ব|পূর্ব পাকিস্তানের উপর নৌ অবরোধ কার্যকর করতে ভারতীয় যুদ্ধজাহাজ বিক্রান্ত মূল ভূমিকা পালন করেছিল|বাম ভারতীয় নৌবাহিনী গোপনে নৌ অপারেশন শুরু করে  এবং সেগুলো সফলভাবে সম্পন্ন হত।ভারতীয় নৌবাহিনীর পূর্বাঞ্চলীয় নৌ কমান্ড অপারেশনগুলোর সমন্বয়,পরিকল্পনা এবং বাস্তবায়ন করত। ১৯৭১ সালের ডিসেম্বর মাসে, ভারতীয় নৌবাহিনীর পূর্বাঞ্চলীয় নৌ কমান্ড বঙ্গোপসাগরে কার্যকরভাবে একটি নৌবাহিনীর অবরোধ করে যা পূর্বাঞ্চলীয় পাকিস্তান নৌবাহিনীকে এবং আটটি বিদেশী বাণিজ্য জাহাজকে চট্টগ্রাম বন্দরে অবস্থান করতে বাধ্য করে।পাকিস্তান সেনাবাহিনীর যুদ্ধরত হাইকমান্ড, জি এইচ কিউ, পাকিস্তান নৌবাহিনীকে সাবমেরিন পি এন গাজীকে যুদ্ধে অংশ গ্রহণ করা এবং পূর্ব পাকিস্তান উপকূল জুড়ে এর  অপারেশন পরিধি বাড়ানোর জন্য  চাপ দেয় । কিন্তু কাছাকাছি মেরামত ও লজিস্টিক সাহায্য না থাকায় দূরবর্তী এলাকায় লম্বা অভিযান পরিচালনা ছিল খুবই কঠিন ব্যাপার। তখন পূর্ব পাকিস্তানের একমাত্র নৌ বন্দর চট্টগ্রামে সাবমেরিন মেরামত করার কোন ব্যবস্থাই ছিলনা। যার কারণে সিনিয়র সেনাবাহিনী এবং নৌ-অফিসারদের প্রস্তাবে  গাজীর কমান্ডার এবং অন্যান্য অফিসাররা আপত্তি পোষন করে।
৪ ডিসেম্বর ১৯৭১, এয়ারক্রাফট ক্যারিয়ার আইএনএস বিকর‍্যান্ট( আর ১১), তার হকার সী হক এয়ার ক্রাফট  মোতায়েন করে পূর্ব পাকিস্তানে আকাশ অভিযান পরিচালনা করতে অবদান রাখেন।এয়ার ক্রাফটটি  সফলতার সাথে চট্টগ্রাম ও কক্সবাজার সহ পূর্ব পাকিস্তানের অনেক উপকূলীয় শহরে আক্রমণ করে। ক্রমাগত আক্রমণের ফলে পাকিস্তান বিমান বাহিনী প্রতিশোধ নেওয়ার ক্ষমতা হারিয়ে পেলে।
যেহেতু নৌ কমান্ড পি এন এস গাজীর অফিসারদের আপত্তিকে অগ্রাহ্য করে তাই ক্ষতিগ্রস্ত সাবমেরিন পি এন এস গাজীকে যুদ্ধে ব্যবহার করে পাকিস্তান নৌবাহিনী হুমকি্র পাল্টা জবাব দেয়।কমান্ডার জাফর মুহম্মদ খানের নেতৃত্বে পিএনএস গাজীকে ভারতীয় এয়ার ক্যারিয়ার ভিকর‍্যান্টকে শনাক্ত করার জন্য বরাদ্দ করা হয়। পিএনস গাজীকে ভারতীয় নৌ বাহিনীর বিমানবাহী রণতরী বিক্রান্তকে ডোবানোন জন্য দায়িত্ব দেয়া হয় যাতে বঙ্গোপোসাগরে ভারতের নৌনিয়ন্ত্রণ কমানো যায়৷ ভারতীয় নৌবাহিনীর রণকৌশলে বিভ্রান্ত পাক নৌসেনা বিশাখাপত্তনম বন্দরে বিক্রান্তের খোঁজে (বিক্রান্ত তখন আন্দামানের কাছে ছিল)আসলে ভারতীয় নৌবাহিনীর ডেপ্থ চার্জে পিএনএস গাজী নামক ডুবোজাহাজ বঙ্গোপসাগরে ডুবে যায় এবং পূর্বক্ষেত্রে নৌ অবরোধ পাকস্বপ্ন সলিলসমাধি লাভ করে৷
অন্তরাত্মা
অনেক ধর্মে এবং দার্শনিক ও পৌরাণিক বিভিন্ন ঐতিহ্যে আত্মাকে বলা হয় যে কোন জীবিত প্রাণীর অশরীরী সত্ত্বা। দার্শনিক বিশ্বাসের উপর ভিত্তি করে আত্মা মরণশীল হতে পারে কিংবা অমর হতে পারে । খ্রিস্টান, ইহুদী ধর্মাবলম্বীদের বিশ্বাস অনুযায়ী, শুধুমাত্র মানুষের আত্মা অমর (যদিও অমরত্ব নিয়ে ইহুদীদের মধ্যে বিতর্ক রয়েছে, ব্যাপারটি প্লেটো দ্বারা প্রভাবিত হতে পারে) । যেমন, ক্যাথলিক ধর্মতত্ত্ববিদ থমাস অ্যাকিনাস মনে করেন, আত্মা (অ্যানিমা) রয়েছে সব প্রাণীতেই, কিন্তু অমর আত্মার অধিকারী শুধুমাত্র মানুষই । অন্যান্য ধর্মে (বিশেষ করে হিন্দুধর্ম ও জৈনধর্মে) এই বিশ্বাস আছে যে, সব জীবিত অস্তিত্বেরই আত্মা আছে, যেটা অ্যারিস্টোস্টলও বিশ্বাস করতেন । আবার অনেকে এই শিক্ষা দেন যে, জড় সত্ত্বারও (যেমন নদী কিংবা পর্বতের) নিজস্ব আত্মা রয়েছে । এই ধরনের বিশ্বাসকে বলা হয় অ্যানিমিজম ।
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স
ইনস্টিটিউট অফ ইলেকট্রিক্যাল অ্যান্ড ইলেকট্রনিক ইঞ্জিনিয়ার্স তড়িৎ প্রকৌশলীদের আন্তর্জাতিক সংগঠন। বিশ্বের ১৬০টি দেশে ৪২৫,০০০ জন সদসবৃন্দ রয়েছে, যারা বিশ্বে যেকোন কৌশল পেশাদার সংস্থার। IEEE নিউইয়র্ক, মার্কিন যুক্তরাষ্ট্রের রাষ্ট্রে সমূহীভূত।
ইতিহাস
১৮৮৪ সালে প্রতিষ্ঠিত আমেরিকান ইনস্টিটিউট অব ইলেক্ট্রিক্যাল ইঞ্জিনিয়ার্স (AIEE) এবং ১৯১২ সালে প্রতিষ্ঠিত ইনস্টিটিউট অব রেডিও ইঞ্জিনিয়ার্স (IRE) এর সংযুক্তির মাধ্যমে ১৯৬৩ সালের ১ জানুয়ারি এই প্রতিষ্ঠানের জন্ম নেয়। এর প্রধান আফিস মার্কিন যুক্তরাষ্ট্রে, নিউইয়র্কে।
পেন্সিল স্কার্ট
পেন্সিল স্কার্ট (Pencil skirt) হচ্ছে মেয়েদের পরিহিত এক প্রকার স্কার্ট। এটি দেখতে লম্বা, এবং বেশ আঁটোসাঁটোভাবে এটি তৈরি করা হয়। পেন্সিল স্কার্ট সচরাচর কোমর থেকে শুরু হয়ে হাটুর ওপর বা ঠিক হাটুর নিচে এসে শেষ হয়। পেন্সিলের মতো লম্বা ও চিকন (আটোসাটো) হওয়ায় এর নাম হয়েছে পেন্সিল স্কার্ট।
আনাক্সিমান্দ্রোস
বিশ্বের আদি উপাদান
এনাক্সিম্যান্ডারের মতানুসারে পানি বা এধরনের অন্য কোন দ্রব্য বিশ্বের আদি উপাদান হতে পারেনা বরং আদি উপাদান এমন কিছুকে হতে হবে যা সীমাহীন। কারণ সসীম হলে সৃষ্টি প্রক্রিয়ায় তা একসময় নিঃশ্বেষ হয়ে যেত। তার মতে এই অসীম আদিসত্ত্বার কোন বিশেষত্ব নেই, তবে এর মধ্য সকল সসীম এবং বিশেষ দ্রব্যের মূল বিদ্যমান। এই আদিসত্ত্বার কোন সৃষ্টি বা ধ্বংস নেই এবং এর গতিও চিরন্তন। এর এই গতির মাঝ থেকেই বিশ্বের যাবতীয় বস্তু অস্তিত্ব লাভ করেছে। শীতল-উষ্ণ, শুষ্ক-সিক্ত ইত্যাদি বিপরীতধর্মী পদার্থসনমূহ নিরন্তর অসীম থেকে সৃষ্টি হয়ে আবার অসীমেই ফিরে যাচ্ছে।
কুচিলা (প্রজাপতি)
কুচিলা (বৈজ্ঞানিক নাম: Cepora nerissa(Fabricius)) এক প্রজাতির মাঝারি আকারের প্রজাপতি। এরা ‘পিয়েরিডি’ গোত্রের অন্তর্ভুক্ত এবং ভারত, চীন, দক্ষিণ-পূর্ব এশিয়া মহাদেশ ও ইন্দোনেশিয়া দেশ জুড়েই এর বিস্তার। এদের সাধারণত মাটির কাছাকাছি উড়তে দেখা যায়। উন্মুক্ত তৃণক্ষেত্র এবং লতাগুল্মের জঙ্গলে বিশেষভাবে এদের দেখা পাওয়া যায়।
উপপ্রজাতি
ভারতে প্রাপ্ত কুচিলা এর উপপ্রজাতি হল-
আকার
কুচিলার প্রসারিত অবস্থায় ডানার আকার ৪০-৫০ মিলিমিটার দৈর্ঘের হয় ।
বর্ণনা
হলুদ-সাদা-কালো রঙের মাঝারি মাপের প্রজাপতিদের ডানার বাইরের দিকের ওপর ও নিচের অংশ মূলত হলদে-সাদা হয়। শিরা উপশিরা অঞ্চলগুলিতে কালচে হলুদ রঙের ডোরা থাকে । ভেতরের ডানা দুটি মূলত সাদা রঙের হয়। ওপরের এবং নিচের ভেতরের ডানার প্রান্তে কালো মাত্রা থাকে । পুরুষদের তুলনায় স্ত্রী প্রজাপতিদের ডানায় কালো রঙের পরিমাণ বেশি থাকে। চোখের রঙ ধূসর এবং অ্যান্টেনা হয় কালো-সাদা ছিট-ছিট যার অগ্রভাগ সাদা হয়ে থাকে।
বিস্তার
উত্তর পশ্চিম হিমালয়ের ৪০০০ ফুট পর্যন্ত অঞ্চলে এদের দেখা পাওয়া যায়। তাছাড়া নেপাল,সিকিম,ভুটান, মধ্য,পশ্চিম এবং দক্ষিণ ভারত এবং সিংহল জুড়ে এই প্রজাপতির বিস্তার । ভারতবর্ষের জয়ন্তী নদীর চরে,সুন্দরবনের ঝড়খালির বাগানে মুলত গ্রামাঞ্চলে এদের দেখতে পাওয়া যায়।
আচরণ
এদের ওড়ার ছন্দ চঞ্চল এবং বেশ দ্রুত। পাখা আধখোলা রেখে সূর্যের তাপ আহরণ করাই এদের বৈশিষ্ট্য। পুরুষ কুচিলাদের একসাথে ভিজে মাটিতে বসে জলপান করতে এবং ফুলের মধু খেতে দেখা যায়।
মিডল ক্লাস মেলোডিজ
মিডল ক্লাস মেলোডিজ একটি আসন্ন ভারতীয় তেলুগু-ভাষার কৌতুক নাট্য চলচ্চিত্র, যা বিনোদ অনন্তজু পরিচালিত অভিষেক চলচ্চিত্র এবং আনন্দ দেবরকোন্ডা এবং বর্ষা বোল্লাম্মা অভিনীত। ২০২০ সালের ২০ নভেম্বর ছবিটি অ্যামাজন প্রাইম ভিডিওতে প্রকাশ হওয়ার কথা রয়েছে।
নির্মাণ
চলচ্চিত্রটির দৃশ্যায়ণ করা হয় কলাপুর এবং কোলাকালুরিতে। আনন্দ দেবরকোন্ডা একটি মধ্যবিত্ত পরিবারের ছেলের চরিত্রে অভিনয় করেছেন এবং বর্ষা বোল্লাম্মা মুখ্য অভিনেত্রীর চরিত্রে। সমস্ত চরিত্রই এই ছবিতে গুন্টুর উপভাষায় কথা বলে। দেবরকোন্ডা ছবির জন্য রান্না শিখেছিলেন। সোনার কুরপতি, যিনি দোরসানির (২০১২) চলচ্চিত্রের চিত্রনায়িকা হিসাবে কাজ করেছিলেন, তিনি এই চলচ্চিত্রের চিত্রগ্রাহক।
সংগীত
গানগুলির সুর করেছেন স্বীকার আগস্থি এবং তাকে সহায়তা করেছেন আরএইচ বিক্রম।  ছবিতে পাঁচটি গান রয়েছে।
মুক্তি
২০২০ সালের ২০ নভেম্বর ছবিটি আমাজন প্রাইমে প্রকাশ হওয়ার কথা রয়েছে। এটি প্রাথমিকভাবে ২০২০ সালে মুক্তি পাওয়ার কথা ছিল তবে ভারতে কোভিড -১৯ মহামারীর কারণে তা পিছিয়ে দেওয়া হয়েছে।
বিন্দুকুড়ি রেলওয়ে স্টেশন
বিন্দুকুড়ি রেলওয়ে স্টেশন হল উত্তর- পূর্ব সীমান্ত রেলওয়ে জোনের রাঙ্গিয়া রেলওয়ে বিভাগের অধীনে রাঙ্গিয়া-মুরকংসেলেক সেকশনের একটি রেলওয়ে স্টেশন। এই রেলওয়ে স্টেশনটি ভারতের আসাম রাজ্যের সোনিতপুর জেলার ডেকা চুবুরি, বিন্দুকুরিতে অবস্থিত।
বান্দরবান
নামকরণ
বান্দরবান নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে ম্যাঅকছি ছড়া নামে । অর্থাৎ মারমা ভাষায় ম্যাঅক অর্থ বানর আর ছি অর্থ বাঁধ। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে বান্দরবান হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম রদ ক্যওচি ম্রো।
ভূগোল
বিভাগীয় শহর চট্টগ্রাম থেকে ৭৫ কিলোমিটার দুরে, ২২°১১'৪৩" উত্তর অক্ষাংশ ও ৯২°১৩'১০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ২৪ মিটার।
জনসংখ্যা
২০১১ সালের আদমশুমারি অনুযায়ী বান্দরবান শহরের মোট জনসংখ্যা ছিল ৪১,৪৩৪ জন। যার মধ্যে ২৩১৯১ জন পুরুষ এবং ১৮২৪৩ জন মহিলা।
মে-লোং-র্দো-র্জে
সংক্ষিপ্ত জীবনী
মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা এবং সে-লুং-পা  নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা, 'খ্রুল-ঝিগ-দার-মা , স্প্রুল-স্কু-র্গ্যা-ম্ত্শো  প্রভৃতি পণ্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং  নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ  নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো  পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা।
সেবাস্তিয়ান হুরাদো
সেবাস্তিয়ান হুরাদো রোকা (Sebastián Jurado; জন্ম: ২৮ সেপ্টেম্বর ১৯৯৭; সেবাস্তিয়ান হুরাদো নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লীগের শীর্ষ স্তর লিগা এমএক্সের ক্লাব ক্রুস আসুল এবং মেক্সিকো অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৯ সালে, হুরাদো মেক্সিকো অনূর্ধ্ব-২৩ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। ব্যক্তিগতভাবে, হুরাদো বেশ কিছু পুরস্কার জয়লাভ করেছেন, যার মধ্যে ২০১৮–১৯ লিগা এমএক্সের সেরা নবাগত খেলোয়াড়ের পুরস্কার জয় অন্যতম। দলগতভাবে, হুরাদো এপর্যন্ত ১টি শিরোপা জয়লাভ করেছেন, যা ক্রুস আসুলের হয়ে জয়লাভ করেছেন।
প্রারম্ভিক জীবন
সেবাস্তিয়ান হুরাদো রোকা ১৯৯৭ সালের ২৮শে সেপ্টেম্বর তারিখে মেক্সিকোর ভেরাক্রুসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
হুরাদো জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত মেক্সিকো অনূর্ধ্ব-২৩ দলে স্থান পেয়েছেন।
মৃগেন্দ্রনাথ দত্ত
মৃগেন্দ্রনাথ দত্ত (২৭ অক্টোবর, ১৯১৫ -২ সেপ্টেম্বর, ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। তিনি গোপন বেঙ্গল ভলান্টিয়ার্স দলের সদস্য ছিলেন। পেডি ও ডগলাস নিহত হবার পর বার্জ নামে এক ইংরেজ মেদিনীপুরের ম্যাজিস্ট্রেট হয়ে আসেন। ১৯৩৩ সালে ২ সেপ্টেম্বর মৃগেন্দ্রনাথ ও তার সঙ্গী অনাথবন্ধু কর্তৃক ম্যাজিস্ত্রেট বার্জ নিহত হয়। কিন্তু পুলিসের গুলিতে অনাথবন্ধু ঘটনাস্থলেই এবং তিনি পরদিন হাসপাতালে মারা যান।
জন্ম শিক্ষাজীবন
মৃগেন্দ্রনাথ দত্তের জন্ম মেদিনীপুরের জেলার পাহাড়িপুরে। তার পিতার নাম বেণীমাধব দত্ত। মৃগেন্দ্রনাথ মেদিনীপুর টাউন স্কুলের ছাত্র ছিলেন।
মাহসুম কোরমাজ
মাহসুম কোরমাজ, (১৯৫৬ - ২৮ মার্চ ২৯৮৬) যিনি আগিত নামেও পরিচিত। তিনি ছিলেন কুর্দিস্তান ওয়ার্কার্স পার্টির (পিকেকে) সামরিক বাহিনীর প্রথম কমান্ডার। কোরমাজ  ১৯৭৯ সালে লেবাননে চলে যান এবং কামাল পেরের সাথে তুরস্ক জুড়ে কুর্দি বাহিনী নিয়োগের জন্য দায়ী ছিলেন। তিনি ১৫ আগস্ট ১৯৮৪ সালে  হামলার নেতৃত্ব দিয়েছিলেন বলে জানা যায় যা। কুর্দিদের স্বাধীনতার জন্য পিকেকে এর সশস্ত্র বিদ্রোহের সূচনা করেন। ১৯৮৬ সালের ২৮ মার্চ তুর্কি বাহিনীর হাতে তিনি নিহত হন। ১৯৮০ ও ১৯৯০ এর প্রথম দশকের দিকে পিকেকে এর প্রধান প্রশিক্ষণ কেন্দ্র হিসাবে সুবিধা ছিল। লেবাননের বেকা উপত্যকায় অবস্থিত মাহসুম কোরমাজ একাডেমি তার নামে নামকরণ করা হয়। আজ কুর্দি আন্দোলন কর্তৃক মাহসুম কোরমাজকে স্মরণ করে এবং তাকে সম্মানিত করা হয়। ১৫ আগস্ট ১৯৮৪ সালে লাইচ শহরে কোরমাজ এর একটি মূর্তি তৈরী করা হয় এবং ১৫ আগস্ট ২০১৪ সালে তার ৩৯তম মৃত্যু বার্ষিকীতে আক্রমণের শিকার হয়।  মূর্তিটি পরে তুর্কি কর্তৃপক্ষ ভেঙে ফেলে। পিকেকে অস্বীকার করে যে এটি লাইচ শহর কর্তৃপক্ষ মূর্তি স্থাপনের নির্দেশ দিয়েছে। ২৮ মার্চ ২০১৭ তারিখে কোবামানে কোরমাজের একটি মূর্তি স্থাপন করা হয়েছিল।
তার স্বরণে মার্সাই শহর
দক্ষিণ ফরাসি বন্দর শহর মার্সেইতে একটি দর্শনীয় ক্রিয়াকলাপের সাথে কুর্দি যুব আন্দোলনের কর্মীরা গেরিলা কমান্ডার মাহসুম কোরমাজকে স্মরণ করে। ৩৬ বছর আগে তার "প্রথম শট" পিকেকে খ্যাতি অর্জন করেছিল। কিংবদন্তি পিকেকে সহ-প্রতিষ্ঠাতার মৃত্যুর ৩৬তম বার্ষিকী মার্সেইয়ের সর্বত্র দেখা যায় তাকে উপলক্ষ্য করে ম্যাসিফের দর্শনীয় ক্রিয়া। নেতাকর্মীরা পাহাড়ে একটি বিশাল পিকেকে পতাকা সংযুক্ত করে এবং "কমান্ডার এগাদ" স্লোগান দিয়ে আলো জ্বালায়।
প্রথম বিদ্রোহ
কুর্দিস্তান ওয়ার্কার্স পার্টি (পিকেকে) ১৯৮৪ সালের ১৫ আগস্ট তুর্কি সেনাবাহিনীর বিরুদ্ধে প্রথম গুলি ছোড়ে। ৩৬-শক্তিশালী গেরিলা ইউনিট, যার নেতৃত্বে ছিলেন কিংবদন্তি কমান্ডার মাহসুম কোরকমাজ। এজন্য তিনি “ডি গুয়েরি এগিড” বা "সাহসী" নামেও পরিচিত। সে ১৯৮৪ সালের ১৫ আগস্ট-এ তুর্কি দখলদার বাহিনীর বিরুদ্ধে প্রথম সশস্ত্র অভিযান চালায়। সশস্ত্র মুক্তি সংগ্রামের সূচনা হিসেবে বিবেচিত এই কর্মের জন্য সামরিক পুলিশের একটি ব্যারাক নির্বাচন করা হয়েছিল। এতে একজন গার্ড সৈনিক ও একজন অফিসার নিহত হয়। গেরিলাদের কোন ক্ষয়ক্ষতি হয়নি। এইচআরকে (কুর্দিস্তান লিবারেশন ফোর্স, হজান রিজগারিয়া কুর্দিস্তান) এর প্রতিষ্ঠাতার ঘোষণাপত্র একটি মসজিদের লাউডস্পিকারে পাঠ করা হয়। ভিয়েতনামের স্বাধীনতা সংগ্রামের শুরুতে গঠিত "ভিয়েতনাম লিবারেশন আর্মি" এর উপর ভিত্তি করে "কুর্দিস্তান লিবারেশন ফোর্সেস" এর লিফলেটে গেরিলারা সশস্ত্র সংগ্রামের প্রথম বছরগুলিতে নিজেদের বলেছিল, "এইচআরকে সাম্রাজ্যবাদ, তুর্কি উপনিবেশিক ফ্যাসিবাদ এবং তাদের দেশীয় ভাগ্যবানদে বিরুদ্ধে সশস্ত্র উপায়ে জাতীয় স্বাধীনতা, গণতান্ত্রিক সমাজ, পিকেকের নেতৃত্বে স্বাধীনতা ও ঐক্যের জন্য আমাদের জনগণের লড়াইয়ে নেতৃত্ব দেওয়ার লক্ষ্য অনুসরণ করা।” এ গেরিলা দলের শ্লোগান ছিল, "এখানে আসুন এবং এগিদ এর মত হয়ে যান"।
মৃত্যু
তিনি ১৯৮৬ সালের ২৮ মার্চ, গ্যাবর পর্বতে মারা যান।
পালা (লোকশিল্প)
পালা ওড়িশার একটি সাংস্কৃতিক লোকগীতি রূপ, সংস্কৃত এবং ওড়িয়া সাহিত্য থেকে উদ্ভূত। এটি পাঁচ বা ছয় জনের একটি দল দ্বারা পরিবেশিত হয়, যার মধ্যে একজন 'গায়ক' (প্রধান গায়ক), একজন 'বায়ক' (বাদক) এবং একটি 'পালিয়া' (সমবেত শিল্পী) থাকে। গায়কের বাম হাতে একটি 'চামারা' (ফ্লাই-হুইস্ক) থাকে, যা তিনি উন্নত করতে থাকেন এবং ডান হাতে এক জোড়া জাম্বল রয়েছে। তিনি পৌরাণিক গ্রন্থগুলি থেকে পর্বগুলি বর্ণনা করেছেন, ব্যাখ্যাসহ বিক্ষিপ্ত। গায়কের পাশাপাশি ছোট ছোট ছন্দময় পদক্ষেপে সমবেত শিল্পীরা নাচে।
উৎপত্তি
সরলা দাসের মহাভারতে পালার সন্ধান পাওয়া যায়। ১৫১০ খ্রিস্টাব্দে চৈতন্যের ওড়িশা সফরের সময় ওড়িয়া ও বাঙালি সংস্কৃতি একত্রিত হলে এটি সম্ভবত প্রকাশ পেয়েছিল।
পরিবেশন
পালা সাধারণত একউসিয়া (সন্তানের জন্মের ২১ তম দিন, যখন নামকরণ অনুষ্ঠান পালন করা হয়) বা 'সত্যনারায়ণ পূজা' উপলক্ষে সঞ্চালিত হয়। পালার দুটি রূপ রয়েছে, উভয়ই ভগবান সত্যনারায়ণের উপাসনার সাথে যুক্ত। এগুলি হল 'বৈঠকী' (বসে থাকা) এবং 'থিয়া' (দাঁড়ানো)। কখনও কখনও, বিশেষত ধর্মীয় উৎসব উপলক্ষে, দুই বা ততোধিক গোষ্ঠীর প্রতিযোগিতার ও আয়োজন করা হয় যেখানে সমস্ত দল তাদের মুহূর্তগুলি প্রমাণ করার জন্য যথাসাধ্য চেষ্টা করে। সুতরাং, গানটি বেশ কয়েক রাত ধরে প্রসারিত হয়। ওড়িশার পাল যেহেতু প্রাচীন সাহিত্যের উপর আলোকপাত করেন, তাই একজন পাল গায়ককে সংস্কৃত এবং ওড়িয়া সাহিত্যে সুদক্ষ ব্যক্তি হতে হবে। পাল গায়করা তীক্ষ্ণ এবং স্পষ্ট কণ্ঠে সংস্কৃত ভাষার নিয়ন্ত্রণ করেন।
বড়পাঙ্গাসী ইউনিয়ন
বড়পাঙ্গাসী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৪.০৫ বর্গকিমি (১৩.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২৫০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২৩টি।
ব্রাগ-স্তেং-পা-য়োন-তান-ত্শুল-খ্রিম্স
ব্রাগ-স্তেং-পা-য়োন-তান-ত্শুল-খ্রিম্স একাদশ শতকে ব্কা'-গ্দাম্স ধর্মসম্প্রদায়ের একজন তিব্বতী বৌদ্ধ ভিক্ষু ছিলেন। তিনি বিখ্যাত তিব্বতী অনুবাদক রিন-ছেন-ব্জাং-পোর শিষ্য ছিলেন ও মাল-লো-ত্সা-বা-ব্লো-গ্রোস-গ্রাগ্স-পার শিক্ষক ছিলেন।
নিতাশা কাউল
নিতাশা কাউল একজন কাশ্মীরি বংশোদ্ভূত কবি, লেখক এবং লন্ডন ভিত্তিক শিক্ষাবিদ। ২০০৯ সালে তিনি রেসিডিউ নামক একটি উপন্যাস লিখেছিলেন, যা ছিল কোনো কাশ্মীরি মহিলার ইংরেজি ভাষায় লেখা প্রথম উপন্যাস। ২০০৯ সালের ম্যান এশিয়ান লিটারারি পুরস্কারের সংক্ষিপ্ত তালিকায় তিনি স্থান পেয়েছিলেন।
প্রারম্ভিক জীবন ও শিক্ষা
কাউল দিল্লিতে বেড়ে ওঠেন। তিনি তার স্কুল জীবন কাটিয়েছেন সেন্ট থমাস স্কুলে। এরপর তিনি শ্রী রাম কলেজ অফ কমার্স থেকে অর্থনীতিতে স্নাতকডিগ্রি অর্জন করেন। তারপর ইউনিভার্সিটি অব হাল থেকে স্নাতকোত্তর সম্পন্ন করেন এবং সেখান থেকেই ২০০৩ সালে অর্থনীতি ও দর্শনশাস্ত্রে ডক্টরেট ডিগ্রি অর্জন করেন। তার ডক্টরাল থিসিস বিষয় ছিল ওয়ার্ল্ড অফ ইকোনমিক এপিস্টেমোলজির: রি-ইমাজিনিং থিওরি অ্যান্ড ডিফারেন্স।
ক্যারিয়ার
২০০২ সাল থেকে ২০০৭ সাল পর্যন্ত কাউল ইউনিভার্সিটি অব বাথের অর্থনীতি বিভাগের একজন প্রভাষক হিসাবে এবং ব্রিস্টল বিজনেস স্কুলের অর্থনীতি বিভাগের একজন সহকারী অধ্যাপক হিসাবে দায়িত্ব পালন করেছেন। এরপর ২০১০ সালে তিনি ভূটানের রয়্যাল থিম্পু কলেজে ক্রিয়েটিভ রাইটিংয়ের সহযোগী অধ্যাপক হিসাবে যোগদান করেন। বর্তমানে তিনি ওয়েস্টমিনস্টার বিশ্ববিদ্যালয়ের রাজনীতি ও আন্তর্জাতিক সম্পর্ক বিভাগের একজন সহযোগী অধ্যাপক হিসেবে দায়িত্ব পালন করছেন। তিনি বর্তমানে যেসব বিষয় নিয়ে উৎসাহী এবং গবেষণা করছেন সেগুলোর মধ্যে উল্লেখযোগ্য হল: নারীবাদী বিভিন্ন বিষয় বিশেষত কাশ্মীরি নারী সম্পর্কিত বিষয়াদি, ভারতে মাসকুলার নিও-লিবারেল জাতীয়তাবাদের উত্থান এবং ভারতের ডানপন্থী রাজনীতি সম্পর্কে বিশ্লেষণ।
২০১৯ সালে ভারত কর্তৃক জম্মু ও কাশ্মীরের বিশেষ মর্যাদা প্রত্যাহার করার পরবর্তী ঘটনাপ্রবাহে অঞ্চলটির মানবাধিকার পরিস্থিতি সম্পর্কে মার্কিন যুক্তরাষ্ট্রের পররাষ্ট্র বিষয়ক একটি কমিটির শুনানির আয়োজন করে। ২২ অক্টোবর অনুষ্ঠিত সেই শুনানিতে ড. নিতাশা কাউল একজন অন্যতম প্রধান সাক্ষী হিসাবে উপস্থিত ছিলেন। সেখানে কাউল ভারতীয় ও পাকিস্তান শাসিত কাশ্মীরে মানবাধিকার লঙ্ঘন এবং গণতান্ত্রিক নীতি সম্পর্কে ইউএনএইচসিআর প্রণীত রিপোর্ট উপস্থাপনের পাশাপাশি ভারতের ভূখণ্ডে যোগাযোগের সুযোগ সুবিধা, সাম্প্রতিক আন্দোলন কঠোরভাবে দমন করা এবং গণ-গ্রেফতার সম্পর্কেও বক্তব্য রাখেন।
বই
নিতাশার লেখা প্রথম বইয়ের নাম ইমাজিনিং ইকোনমিক্স আদারওয়াইস: এনকাউন্টারস উইথ আইডেন্টিটি / ডিফারেন্স। ২০০৭ সালে লেখা এ বইটি ছিল অর্থনীতি এবং দর্শনের উপর একটি প্রকরণগ্রন্থ যা বিভিন্ন বিষয়ের সমন্বয়ে রচিত হয়েছিল।
পান্তুয়া
পান্তুয়া একরকমের ছানা দিয়ে তৈরি একটি মিষ্টি। প্রধানত পশ্চিমবঙ্গের বেশকিছু জায়গায় এটি তৈরি করা হয়ে থাকে। ছানা, দুধ, ঘি ও চিনি দ্বারাই প্রধানত এটি তৈরি হয়ে থাকে। পশ্চিমবঙ্গে কাটোয়া, কালনা ও রানাঘাটে পান্তুয়া  বিখ্যাত।
নিতাশা কাউল
বই
তিনি রেসিডিউ নামক একটি ইংরেজি উপন্যাস লিখেছিলেন। এটি আসলে কোনো কাশ্মীরি নারীর লেখা প্রথম ইংরেজি উপন্যাস। এজন্য ২০০৯ সালের ম্যান এশিয়ান লিটারারি পুরস্কারের সংক্ষিপ্ত তালিকায় তাকে অন্তর্ভুক্ত করা হয়েছিল।
পান্তুয়া
ইতিহাস
পান্তুয়া নামকরণের ইতিহাস স্পষ্ট নয়৷ কেউ কেউ বলেন, শব্দটির উৎপত্তি ‘পানিতুয়া’ শব্দ থেকে। আবার কেউ বলেন, ‘পানিতবা’ শব্দ থেকেই এসেছে পান্তুয়া কথাটি। ‘তবা’ কথার অর্থ ‘নিচে’। যেহেতু এই মিষ্টি চিনির রসে ডুবে থাকে তাই এরূপ নামকরণ।
নামকরণের ইতিহাস স্পষ্ট না হলেও পান্তুয়া মিষ্টির ইতিহাস অনেক পুরোনো৷ 'পান্তুয়া' শব্দের উল্লেখ ‘শ্রী চৈতন্য চরিতামৃত’-তেও পাওয়া গেছে।
বিভিন্ন প্রকারের পান্তুয়ার মধ্যে নদীয়া জেলার রাণাঘাটের পান্তুয়া উল্লেখের দাবি রাখে৷ মনে করা হয় যে, এই পান্তুয়ার উৎপত্তি রাণাঘাটের আদি জমিদার পাল চৌধুরীদের হাত ধরে৷ তবে অনেকের মতে মহারাজা কৃষ্ণচন্দ্রের হাত ধরেই রাণাঘাটের পান্তুয়া সুখ্যাতি লাভ করে৷ পান্তুয়া বলতে সাধারণত আমরা জানি গাঢ় বাদামি রঙের দেখতে, ওপরটা তুলতুলে পাতলা। কিন্তু রানাঘাটের পান্তুয়ার আলাদা বৈশিষ্ট্য আছে। এই পান্তুয়ার ওপরের অংশটা বেশ কালো এবং শক্ত।
এছাড়াও রয়েছে বর্ধমানের কাটেয়ার পান্তুয়া৷ দেশভাগের সময় পূর্ববঙ্গ থেকে এপারে কাটোয়ায় এসে বসবাস শুরু করেন সুরেন্দ্রলাল কুণ্ডু। তিনি তার ছেলে প্রাণকৃষ্ণকে (ডাকনাম পরান) নিয়ে ছোট্ট একটি দোকানে কলাইয়ের ডালের অমৃতি এবং মুরুলি ভাজা বিক্রি করে সংসার চালাতে শুরু করেন। সেই দোকানেই প্রাণকৃষ্ণবাবু তৈরি করেন ক্ষীরের পুর দেওয়া পান্তুয়া। লোকমুখে নাম হয় পরানের পান্তুয়া। বর্তমানে কাটোয়া শহরের বারোয়ারি তলায় মিষ্টির দোকানের দেখাশোনা করেন পরানবাবুর দুই ভাইপো তপন কুণ্ডু এবং সমরেশ কুণ্ডু।
কালনার নোড়া পান্তুয়ার ইতিহাসও বহু পুরনো। ঘিয়ে ছানা ভেজে তৈরি হয় এই পান্তুয়া। এই মিষ্টির আকার বড় নোড়াকৃতি হওয়ায় কালনার এই পান্তুয়াকে নোড়া পান্তুয়া বলে।
প্রস্তুত প্রণালী
ছানাকে ভালো করে বেটে নিতে হবে। এরপর বেটে নেওয়া ছানার সাথে ঘি, ময়দা, সোডা, গুড়, এলাচ গুঁড়ো একসঙ্গে মিশিয়ে নেওয়া হয়। এরপর মিশ্রণটিকে ভাল করে মেখে হাতের চাপে গোল গোল বল বানিয়ে নিয়ে ডোবা তেলে ভেজে  গরম রসে ফেলা হয়। ভাল করে রস ঢুকে গেলে ঠান্ডা অবস্থায় পরিবেশন করা হয়।
জনপ্রিয়তা
রজনীকান্ত সেন ১৯০৫ খ্রিষ্টাব্দে প্রকাশিত কল্যাণী কাব্যগ্রন্থের ঔদারিক গানে বাংলার বিভিন্ন প্রকার মিষ্টান্নের উল্লেখ করেছেন। ঔদারিক গানে পান্তুয়ার উল্লেখ পাওয়া যায়-যদি, কুমড়োর মত, চালে ধ’রে র’ত, পান্‌‌তোয়া শত শত; আর, সরষের মত, হ’ত মিহিদানা বুঁদিয়া বুটের মতো!
পান্তুয়ার প্রশংসা করে কাটয়ার মিষ্টান্ন ব্যবসায়ী তপন বাবু ও সমরেশ বাবু বলেন এই মিষ্টি খেয়ে রাষ্ট্রপতি প্রণব মুখোপাধ্যায় থেকে শুরু করে গায়িকা সন্ধ্যা মুখোপাধ্যায়, আরতি বন্দ্যোপাধ্যায়, অভিনেতা শক্তি ঠাকুর, রবি ঘোষেরাও প্রশংসা করে গিয়েছেন।
আহারে বাংলার আসরে কালনার নোড়া পান্তুয়ার প্রতিনিধিত্বের জন্য অম্বিকা সুইটস নামে পুরনো একটি মিষ্টির দোকানকে বাছা হয়েছে।
রানাঘাট স্টেশনের পাশে পান্তুয়ার অনেক দোকান আছে। মেজদা, ছোড়দা, বড়দা সব দোকানই প্রসিদ্ধ।
আতেনবাদ
আখেনাতেনের পূর্বে আতেনের ইতিহাস
আতেন (jtn) শব্দটির অর্থ "বৃত্ত", "চাকতি" এবং পরবর্তীকালে "সৌর চাকতি"। শব্দটি প্রথম পাওয়া যায় খ্রিস্টপূর্ব চতুর্বিংশ শতাব্দীর আবুসির প্যাপিরাই-তে, যা পঞ্চম রাজবংশের ফ্যারাও নেফেরিইকারে কাকাই-এর শবাগার মন্দিরে। আতেনবাদের দেবতা আতেন প্রথম এক দেবতা হিসেবে উল্লিখিত হন দ্বাদশ রাজবংশের সমসাময়িক সিনুহে উপাখ্যান-এ। মধ্য রাজ্যের শাসনকালে আতেন "সৌরচাকতি রূপে… নিছকই ছিলেন সূর্যদেবতা রে-এর একটি অবয়ব।" আতেন ছিলেন আপেক্ষিকভাবে এক অস্পষ্ট সৌরদেবতা; আতেনীয় যুগ ছাড়া মিশরের ইতিহাসে এই দেবতাটিকে খুঁজে পাওয়া দুষ্কর। যদিও এনম ইঙ্গিত পাওয়া যায় যে, অষ্টবিংশ রাজবংশের যুগে আতেন খানিকটা মর্যাদা অর্জন করেছিলেন। বিশেষত ফ্যারাও তৃতীয় আমেনহোতেপ শাসনকালে তাঁর রাজকীয় বজরার নামকরণ করেছিলেন আতেনের আত্মা। তবু মিশরের একমাত্র দেবতা হিসেবে আতেনকে প্রতিষ্ঠা করার যে বিপ্লবাত্মক ক্রিয়াকাণ্ড তা সূচিত হয় চতুর্থ আমেনহোতেপের আমলেই। যদিও আখেনাতেনের রাজত্বকালের আগে প্রত্যেক রাজবংশই একজন করে দেবতাকে রাজকীয় রক্ষাকর্তা ও সর্বোচ্চ রাষ্ট্রীয় দেবতা হিসেবে গ্রহণ করতেন। কিন্তু কেউই অন্য দেবতাদের সম্পূর্ণ বাদ দিতেন না। এবং সেই কারণে অনেক সংখ্যক দেবদেবীর পূজা প্রচলিত ও স্বীকৃত ছিল। চতুর্থ থুতমোসিসের রাজত্বকালে, আতেন এক স্বতন্ত্র সৌরদেবতার মর্যাদা পান এবং চতুর্থ থুতমোসিসের পুত্র তৃতীয় আমেনহোতেপ আতেনের এক পৃথক কাল্ট প্রতিষ্ঠা ও প্রচার করেন। অবশ্য এমন কোনও প্রমাণ পাওয়া যায় না যে, তৃতীয় আমেনহোতেপ অন্যান্য দেবদেবীদের অবহেলা করে আতেনকেই একমাত্র দেবতা হিসেবে প্রতিষ্ঠা করার চেষ্টা করেছিলেন।
আতেনবাদী মিশর
চতুর্থ আমেনহোতেপ তাঁর রাজত্বের পঞ্চম বর্ষে (খ্রিস্টপূর্ব ১৩৪৮/১৩৪৬ অব্দ) আতেনবাদের প্রবর্তন ঘটান। তিনিই আতেনকে সর্বোচ্চ দেবতার মর্যাদা প্রদান করেন। প্রথম দিকে তিনি প্রথাগত দেবদেবীদের পূজা চালিয়ে যাওয়ার অনুমতি দিয়েছিলেন। পরবর্তীকালে আখেনাতেন অন্যান্য দেবদেবীর পূজা নিষিদ্ধ করেন। এই ঘটনা বহু শতাব্দী ধরে আচরিত মিশরীয় ধর্মীয় প্রথায় এক বিপ্লবাত্মক ব্যতিক্রম। এই পরিবর্তনে বিশেষ গুরুত্ব আরোপ করার জন্য আতেনের নামটি কার্তুশ আকারে লেখা হয়েছিল, যে আকার সাধারণত রক্ষিত থাকত ফ্যারাওদের নামের ক্ষেত্রে। এইভাবে আতেনবাদ নামক নব্যতন্ত্রটি প্রবর্তিত হয়েছিল। এই ধর্মসংস্কারের সঙ্গে সঙ্গেই ঘোষিত হয়েছিল সেদ উৎসব নামে এক উৎসব। এই উৎসবটি ছিল রাজপদের উপর দৈবশক্তি দৃঢ়ভাবে আরোপ করার জন্য এক ধরনের রাজ্যাভিষেকপূর্তি। প্রথাগতভাবে এই উৎসবটি ফ্যারাওয়ের রাজত্বের ত্রিশতম বর্ষে আয়োজিত হত। এই উৎসবটি সম্ভবত ছিল তৃতীয় আমেনহোতেপের সম্মানে আয়োজিত উৎসব। কোনও কোনও মিশরতত্ত্ববিদ মনে করেন, তিনি চতুর্থ আমেনহোতেপের সঙ্গে ২-১২ বছর পর্যন্ত একত্রে রাজত্ব করেছিলেন।
মনে করা হয় যে, রাজত্বকালের পঞ্চম বর্ষেই চতুর্থ আমেনহোতেপ অধুনা আমারনা নামে পরিচিত স্থানে তাঁর নতুন রাজধানী আখেতাতেনের (আতেনের দিগন্ত) নির্মাণকার্য শুরু করেন। এমন প্রমাণ পাওয়া যায় যে, এই নতুন রাজধানীর সীমানা নির্ধারণের জন্য তিনটি সীমানির্দেশক স্টেলা ব্যবহার করা হয়েছিল। তারপর চতুর্থ আমেনহোতেপ নিজের নতুন ধর্মাচরণের পরিচায়ক হিসেবে আনুষ্ঠানিকভাবে নিজের নাম পরিবর্তন করে রাখেন আখেনাতেন (আতেনের আত্মা)। এই ঘটনার তারিখ অনুমান করা হয়, সেই বছরের ২ জানুয়ারি। নিজের রাজত্বের সপ্তম বর্ষে (খ্রিস্টপূর্ব ১৩৪৬/১৩৪৪ অব্দ) রাজ্যের রাজধানী থিবস থেকে আখেতাতেনে স্থানান্তরিত হয়। কিন্তু মনে করা হয় যে, শহরের নির্মাণকার্য শেষ হতে আরও দুই বছর সময় লেগেছিল। প্রথাগত অনুষ্ঠান-কেন্দ্রগুলি থেকে নিজের রাজসভাকে স্থানান্তরিত করার ক্ষেত্রে, তিনি ধর্মীয় ও রাজনৈতিক ক্ষমতার কেন্দ্রে এক নাটকীয় পরিবর্তনের ইঙ্গিত দিয়েছিলেন।
এই রাজধানী স্থানান্তরণের ঘটনাটি ফ্যারাও ও তাঁর রাজসভাকে পুরোহিতবর্গ ও প্রথাগত উপাসনাকেন্দ্রগুলি থেকে পৃথক করে দেয়, কিন্তু তাঁর অধ্যাদেশগুলির গভীরতর ধর্মীয় গুরুত্বও ছিল। ফ্যারাওয়ের নিজের নাম পরিবর্তনের প্রেক্ষাপটে এমনও বলা যেতে পারে যে আরমানায় রাজধানী পরিবর্তনও আখেনাতেনের প্রতীকী মৃত্যু ও পুনর্জন্মের একটি সংকেত। এটি তাঁর মৃত্যু ও যৌথ-শাসনকার্যের অবসানেরও দ্যোতক হতে পারে। আতেনের সম্মানে নতুন রাজধানী স্থাপনের পাশাপাশি আখেনাতেন প্রাচীন মিশরের বৃহত্তর মন্দির চত্বরগুলির মধ্যে কয়েকটি নির্মাণ করেছিলেন। এগুলির মধ্যে একটি ছিল কারনাকে এবং আরেকটি ছিল থিবসে আমুনের পুরনো মন্দিরের নিকটে। নিজ রাজত্বের নবম বর্ষে (খ্রিস্টপূর্ব ১৩৪৪/১৩৪২ অব্দ) আখেনাতেন তাঁর নতুন ধর্মের এক অধিকতর বিপ্লবাত্মক রূপকে সামনে আনেন। তিনি আতেনকে শুধুমাত্র মিশরীয় দেবমণ্ডলীর সর্বোচ্চ দেবতাই নয়, বরং মিশরের একমাত্র দেবতা এবং নিজেকে আতেন ও মিশরীয় জনগণের মধ্যে একমাত্র যোগাযোগরক্ষাকারী বলে ঘোষণা করেন। আতেনবাদের একটি প্রধান বৈশিষ্ট্য ছিল আতেনের মূর্তি ও অন্যান্য চিত্রে নিষেধাজ্ঞা আরোপ। ব্যতিক্রম ছিল একটি রশ্মিযুক্ত সৌরচাকতি, যাতে রশ্মিগুলি (সাধারণত সেগুলির শেষভাগে হাত দেখা যেত) ছিল আতেনের অদৃশ্য আত্মার প্রতীক। আখেনাতেন আতেনের উদ্দেশ্যে প্রার্থনা জানাতেন। এই রকমই একটি প্রার্থনা হল গ্রেট হিম টু দি আতেন: "হে একমাত্র ঈশ্বর, যাঁর পাশে আর কেউ নেই"। ফ্যারাওয়ের শাসনকালের নবম বর্ষের পরে নতুন রাজত্বের বিপ্লবাত্মক চিন্তাধারার উপর বিশেষ গুরুত্ব আরোপ করার জন্য আতেনের নামটি ভিন্নভাবে লেখা হত। রশ্মিযুক্ত সৌরচাকতির প্রতীকের মাধ্যমে লেখার পরিবর্তে আতেনের নামটি উচ্চারণধ্বনির মাধ্যমে লেখা হত।
আতেনবাদী ধর্মতত্ত্ব এখনও অস্পষ্ট রয়ে গিয়েছে। একমাত্র দেবতা ছাড়া অন্য দেবতার উপাসনায় নিষেধাজ্ঞা আরোপ এবং মূর্তিপূজা নিষিদ্ধকরণ মিশরের সনাতন প্রথার এক বিপ্লবাত্মক ব্যতিক্রম। কিন্তু কোনও কোনও গবেষকের মতে, আখেনাতেন ছিলেন মনোলেট্রি বা হেনোথেইজমের অনুশীলনকারী, একেশ্বররবাদের নয়। কারণ তিনি সক্রিয়ভাবে অন্যান্য দেবতাদের অস্তিত্ব অস্বীকার করেননি। তিনি শুধুমাত্র আতেন ভিন্ন অন্য দেবতাদের পূজায় নিষিদ্ধ করেছিলেন। এই সংস্কারগুলি পরবর্তীকালে তাঁর উত্তরসূরি ফ্যারাও তুতানখামুন বাতিল করে দেন।
প্রথাগত মিশরীয় ধর্মের থেকে পার্থক্য
আখেনাতেন ধর্মীয় সংস্কারের এক বিপ্লবাত্মক কর্মসূচি সম্পাদনা করেছিলেন। প্রায় কুড়ি বছর ধরে তিনি মিশরের রাষ্ট্রীয় ধর্মের বহু যুগ ধরে আচরিত বিশ্বাস ও রীতিনীতিগুলির পরিবর্তন ঘটিয়েছিলেন এবং থিবসে আমুনের শক্তিশালী পুরোহিতবর্গকে ক্ষমতাচ্যুত করেন। পনেরো শতাব্দী ধরে মিশরীয়রা দেবদেবীদের এক সুবিস্তীর্ণ পরিবারকে পূজা করে এসেছিল। এই প্রত্যেক দেবদেবীরই পুরোহিতবর্গ, মন্দির, পূজাস্থান ও অনুষ্ঠানপদ্ধতির এক নিজস্ব বিস্তারিত ব্যবস্থা ছিল। কাল্টগুলির একটি প্রধান বৈশিষ্ট্য ছিল দেবদেবীদের মূর্তি ও ছবির পূজা। এই পূজা অনুষ্ঠিত হত মন্দিরগুলির অন্ধকার সীমার মধ্যে।
ধর্মীয় পদমর্যাদাক্রমের শিখরে ছিলেন ফ্যারাও – যিনি একাধারে ছিলেন রাজা ও জীবন্ত দেবতা। মিশরীয় রাজ্যের প্রশাসন এই কারণে অচ্ছেদ্যভাবে ও ঘনিষ্ঠভাবে সংশ্লিষ্ট ছিল এবং নিয়ন্ত্রিত হত প্রধানত পুরোহিতবর্গ ও লিপিকরদের ক্ষমতা ও প্রভাবের মাধ্যমে। আখেনাতেনের সংস্কারগুলি পুরোহিতশক্তির দার্শনিক ও অর্থনৈতিক ভিত্তিটিকে ছিন্ন করে দেয়, অন্য সকল দেবদেবীর কাল্টকে অবলুপ্ত করে এবং সেই সঙ্গেই পুরোহিতবর্গ বলিদান প্রথা ও দক্ষিণা গ্রহণের যে বিশাল ও লোভনীয় ব্যবসা গড়ে তুলেছিলেন তাও বিনষ্ট করেন।
একই সঙ্গে তিনি ফ্যারাওয়ের ভূমিকাকে আরও শক্তিশালী করে তোলেন। আতেনের উদ্দেশ্যে রচিত স্তোত্রাবলির বিভিন্ন সংস্করণ বিশ্লেষণ করে ডোমিনিক মন্টসেরাট বলেছেন যে, স্তোত্রগুলির প্রতিটি সংস্করণেই আলোকপাত করা হয়েছে রাজার প্রতি। তিনি মনে করেন যে, ফ্যারাওয়ের প্রকৃত নব্যধারাটি ছিল দেবতা ও রাজার সম্পর্ককে এমন একভাবে নতুন সংজ্ঞা প্রদান করা যা আখেনাতেনকেই সুবিধা প্রদান করতে পারে। মিশরতত্ত্ববিদ জন বেইনেসের কথা উদ্ধৃত করে বলা যায়: "আমারনা ধর্ম ছিল দেবতা ও রাজার এক ধর্ম, এমনকি [এভাবেও বলা যায়] প্রথমে রাজার ও তারপর দেবতা[র ধর্ম]"।
প্রথম দিকে আখেনাতেন আতেনকে মিশরীয় জাতির কাছে উপস্থাপনা করেছিলেন পরিচিত সর্বোচ্চ দেবতা আমুন-রা-এর এক রূপান্তর হিসেবে (এটি আবার ছিল ইতিপূর্বে আমুনের কাল্টের প্রাধান্য বৃদ্ধির ফলশ্রুতি, এরই ফলে আমুন সৌরদেবতা রা-এর সঙ্গে মিশে যান)। ফ্যারাও এই কাজটি করেছিলেন পরিচিত ধর্মীয় প্রেক্ষাপটের সঙ্গে নিজের ধ্যানধারণাকে মিলিত করার জন্য। 'আতেন' নামটি দেওয়া হয়েছিল সৌরচাকতিকে। আখেনাতেনের দেবতার পরিপূর্ণ উপাধিটি ছিল "রা-হোরাস, যিনি নিজের আলোকের নামে দিগন্তকে আহ্লাদিত করেন, যে আলোক হল সৌরচাকতি"। (সৌরদেবতার এই নামটি আখেনাতেনের নতুন রাজধানী আখেতাতেনের সীমানানির্দেশক অসংখ্য ফলকে পাওয়া যায়।)
যদিও রাজত্বের নবম বর্ষে আখেনাতেন নিজের নতুন ধর্মের আরও বিপ্লবাত্মক একটি রূপকে সামনে আনেন। তিনি ঘোষণা করেন যে, আতেন শুধুমাত্র সর্বোচ্চ দেবতাই নন, বরং তিনিই একমাত্র দেবতা এবং আতেনের পুত্র রূপে আখেনাতেনই হলেন আতেন ও তাঁর জাতির মধ্যে যোগাযোগের একমাত্র মাধ্যম। তিনি সারা মিশর জুড়ে আমুনের মন্দিরগুলির বিকৃতিসাধনের নির্দেশ দেন। আতেনবাদের প্রধান বৈশিষ্ট্যগুলির অন্যতম ছিল আতেনের মূর্তি বা অন্যান্য চিত্রের উপর নিষেধাজ্ঞা আরোপ। কেবল একটি রশ্মিযুক্ত সৌরচাকতিকে আতেনের প্রতীক গণ্য করা হত। এই চাকতির শেষভাগের রশ্মিগুলি ছিল হস্তাকৃতি, যা সম্ভবত ছিল আতেনের অদৃশ্য আত্মার প্রতীক। পরে অবশ্য এই চিহ্নও পরিহার করা হয়।
আমারনা শিল্পকলা
এই সংক্ষিপ্ত সময়কালের মধ্যে শিল্পকলার যে শৈলীর বিকাশ ঘটেছিল, তা মিশরীয় শিল্পকলার অন্যান্য যুগের থেকে লক্ষণীয়ভাবে অন্যরকম। এর মধ্যে বিভিন্ন ধরনের কৃত্রিমতা লক্ষিত হয়। যার মধ্যে রয়েছে দীর্ঘায়িত মস্তক থেকে প্রলম্বিত উদর, অতিরঞ্জিত অসৌন্দর্য এবং নেফারতিতির সৌন্দর্য। বিশেষভাবে উল্লেখযোগ্য এই যে, মিশরীয় রাজকীয় শিল্পকলার ইতিহাসে এই একমাত্র ক্ষেত্রেই আখেনাতেনের পরিবারকে এক সুস্পষ্ট রকমের বাস্তবসম্মত পদ্ধতিতে চিত্রায়িত করা হয়েছিল। এর মধ্যে পারিবারিক স্নেহবন্ধন সুন্দরভাবে বিধৃত হয়েছিল।
আখেনাতেন ও নেফারতিতির ছবিগুলিতে আতেনকে এই যুগলের উপর লক্ষণীয়ভাবে দেখা যায়। আতেনের চিহ্নের হাতগুলিকে দেখা যায় উভয়কে আংখ প্রদান করছেন। নতুন রাজ্যের শিল্পকলায় রীতির বিপরীতে এখানে ফ্যারাও ও তাঁর পত্নীকে প্রায় একই আকারে চিত্রিত করতে দেখা যায়। নেফারতিতির ছবি আমারনার অপ্রধান আতেন মন্দিরগুলিকে শোভিত করতেও দেখা যায়। আতেনের পূজায় নেফারতিতির একটি গুরুত্বপূর্ণ আনুষ্ঠানিক ভূমিকার এটি একটি সম্ভাব্য ইঙ্গিত।
আখেনাতেনের শৈল্পিক উপস্থাপনাতে তাঁর এক অস্বাভাবিক গড়ন দেখা যায় – সরু অঙ্গপ্রত্যঙ্গ, লম্বোদর ও চওড়া পশ্চাদ্দেশ। আরমানা যুগের অন্যান্য অগ্রণী ব্যক্তিবর্গের (রাজপরিবার বা অন্য পরিবার) ক্ষেত্রেও একই বৈশিষ্ট্য দেখা যায়। এটি সম্ভবত একটি ধর্মীয় যোগের লক্ষণ। বিশেষত, কোনও কোনও সূত্র থেকে এমন ইঙ্গিত পাওয়া যায় যে রাজকীয় শিল্পকলার রীতির বিপরীতে আখেনাতেনের এহেন চিত্রায়ন তাঁকে খুব স্বাভাবিক দেখানোর একটি প্রয়াস। ব্রায়ার বব তাঁর দ্য মার্ডার অফ তুতানখামেন গ্রন্থে বলেছেন যে, এই পরিবার সম্ভবত মারফান’স সিন্ড্রোমের শিকার হয়েছিল। যারই ফলে ফ্যারাওয়ের দেহে এই দীর্ঘায়িত লক্ষণগুলি দেখা যায়।
পতন
আতেনবাদের পতনের সূত্রপাত ঘটে আখেনাতেনের রাজত্বকালের শেষভাগে যখন প্রাচীন নিকট প্রাচ্য জুড়ে এক অতিমারী ছড়িয়ে পড়েছিল। দাবি করা হয় যে, এই অতিমারীর ফলে রাজপরিবারের অনেক সদস্য ও অনেক উচ্চ-পদস্থ আধিকারিকের জীবনহানি ঘটেছিল এবং সম্ভবত তা থেকেই আখেনাতেনের সরকারের পতন সূচিত হয়েছিল। প্রাপ্ত উৎসসূত্রের স্বল্পতা ও অসম্পূর্ণতার জন্য এই পর্যায়ের ঘটনাবলির সম্পূর্ণ ইতিহাস জানা যায় না। খুব সম্ভবত অতিমারীর ফলে বহু সংখ্যক লোকের মৃত্যুর ফলে আখেনাতেন দ্রুত উত্তরাধিকার হিসেবে দু’জন রাজপ্রতিভূ নিযুক্ত করেন: স্মেঙ্খকারে ও নেফারনেফারুয়াতেন। এই দুই ব্যক্তি আসলে কে তা সঠিক জানা যায় না। তবে অনুমান করা হয় যে স্মেঙ্খকারে ছিলেন আখেনাতেনের ছোটো ভাই এবং নেফারনেফারুয়াতেন ছিলেন বাস্তবে রানি নেফারতিতি স্বয়ং। অল্পকাল রাজত্ব করার পরি স্মেঙ্খকারে মারা যান। ক্রমে নেফারনেফারুয়াতেনই হয়ে ওঠেন মিশরের একমাত্র সক্রিয় রাজপ্রতিভূ।
আখেনাতেনের রাজত্বের শেষ বছরগুলিতে আমুন ও সম্ভবত অল্পক্ষেত্রে অন্য দেবতাদের উপাসকদের উপর নিপীড়ন বৃদ্ধি পেয়েছিল। কিন্তু তাঁর মৃত্যুর পরই পুরনো কাল্টগুলির পুনরুত্থান ঘটতে শুরু করে। নেফারনেফারুয়াতেন মনে হয় আমুনের পুরোহিতবর্গের সঙ্গে কিছুটা সমঝোতা করে নেন, যদিও আতেনবাদের একটি স্বল্পতর মাত্রার রূপকে ধরে রাখেন। যদিও কয়েক বছর পরই নেফারনেফারুয়াতেন ইতিহাসের পৃষ্ঠা থেকে অন্তর্হিত হন। তাঁর উত্তরসূরি তুতাতখাতেন (আখেনাতেনের পুরনো উজির তথা রাজপ্রতিভূ আয়ের সঙ্গে) নিজের রাজত্বকালের তৃতীয় বর্ষে (খ্রিস্টপূর্ব ১৩৩০ অব্দ) নিজের নাম পরিবর্তন করে রাখেন তুতানখামুন। তিনি আমুনের পুরোহিতবর্গকে পুনঃস্থাপিত করেন এবং রাজধানী স্থানান্তরিত করে আনেন মেমফিস অথবা কম সম্ভবত থিবসে।
পরবর্তী দুই দশকে আতেনবাদের আনুষ্ঠানিক পতন দৃষ্ট হয়। আখেনাতেন যে মন্দিরগুলি নির্মাণ করেছিলেন সেগুলির অধিকাংশই নির্মিত হয়েছিল টালাটাট ব্লক দিয়ে। এই ধরনের মন্দিরের অন্যতম নিদর্শন ছিল থিবস। এগুলির বিভিন্ন অংশ খুলে নিয়ে অন্যান্য মন্দিরের নির্মাণ উপাদান বা শোভিতকরণের কাজে ব্যবহার করা হয়। সেই সঙ্গে আতেনের শিলাখেলগুলিও মুছে ফেলা হয়। আখেতাতেন সম্পূর্ণ পরিত্যক্ত হয়নি। স্থানীয় আতেন মন্দিরেও পূজানুষ্ঠান অব্যাহত থাকে। কিন্তু সময়ের সঙ্গে সঙ্গে এই শহরের অধিকাংশ বাসিন্দাই স্থানত্যাগ করেন। তুতানখামুনের মৃত্যুর পর নিজ গুণে ফ্যারাও হিসেবে অল্পকাল রাজত্ব করেন আয়। তারপর তাঁর সেনাধ্যক্ষ তথা রাজপরিবার-বহির্ভূত ব্যক্তি হোরেমহেব ক্ষমতায় আসেন। তিনি আমারনা যুগের শাসকদের নাম মুছে ফেলার উদ্যোগ নেন। ফ্যারাওদের সরকারি তালিকা থেকে আখেনাতেন, স্মেঙ্খকারে, নেফারনেফারুয়াতেন, তুতানখামুন ও আয়ের নাম বাদ দেওয়া হয়, তাঁদের স্মারকগুলি ও অধিকাংশ অবশিষ্ট আতেন মন্দির ধ্বংস করে ফেলা হয়। তা সত্ত্বেও হোরেমহেবের রাজত্বের প্রথমদিকের বছরগুলিতে আখেতাতেনের আতেন মন্দিরটি সক্রিয় ছিল। এর থেকে অনুমিত হয় যে, আমারনা যুগের শাসকদের নাম মুছে ফেলার এই উদ্যোগটি সর্বজনীন ছিল না। হয়তো মিশরে অল্প কয়েকটি স্থানে আতেনবাদের অস্তিত্ব বজায় থেকেই গিয়েছিল।
যদিও এই ঘটনাই কার্যতভাবে আতেনবাদের সমাপ্তি নির্দেশ করেছিল, তবু প্রাচীন মিশরীয় ধর্মে এই বিপ্লবাত্মক কাল্টের কিছু দীর্ঘস্থায়ী প্রভাব বজায় ছিল। উদাহরণস্বরূপ, আমারনা যুগে অন্ত্যেষ্টিক্রিয়ায় আনীত কিছু পরিবর্তন হোরেমহেব ও তাঁর উত্তরসূরিদের ক্ষেত্রেও প্রযুক্ত হয়েছিল।
আব্রাহামীয় একেশ্বরবাদের সঙ্গে যোগসূত্র
আতেনবাদের মনোল্যাট্রিস্টিক অথবা একেশ্বরবাদী চরিত্রের জন্য অনেক লেখকই মনে করেন যে ইহুদি ধর্মের (বা অন্যান্য একেশ্বরবাদী ধর্ম) সঙ্গে আতেনবাদের একটি যোগসূত্র বিদ্যমান। উদাহরণস্বরূপ, মনঃসমীক্ষক সিগমন্ড ফ্রয়েড তাঁর মোজেস অ্যান্ড মনোথেইজম গ্রন্থে অনুমান করেছেন যে, আখেনাতেন ছিলেন একেশ্বরবাদী ধর্মের অগ্রণী পুরুষ এবং মোজেস ছিলেন আখেনাতেনের অনুগামী।
আধুন দ্রুজ ধর্মের অনুগামীরা মনে করেন যে, তাঁদের ধর্ম আতেনবাদ সব প্রাচীনতর একেশ্বরবাদী ও রহস্যবাদী ধর্মীয় আন্দোলনগুলির উত্তরসূরি এবং সেগুলি থেকে উৎসারিত। বিশেষত তাঁরা তাওহিদে উল্লিখিত আখেনাতেনের প্রথম সাধারণ ঘোষণাটির কথা উল্লেখ করেন।
বহিঃসংযোগ
]
আবদুল কুদ্দুস (বীর প্রতীক)
আবদুল কুদ্দুস (জন্ম: ২৮ মার্চ, ১৯৫৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল কুদ্দুসের পৈতৃক বাড়ি হবিগঞ্জ জেলার চুনারুঘাট উপজেলার গোগাউড়া গ্রামে। তার বাবার নাম আবদুস শহিদ এবং মায়ের নাম কাতেমুন্নেছা। তার স্ত্রীর নাম সালেমা বেগম। তাদের তিন ছেলে ও দুই মেয়ে।
কর্মজীবন
আবদুল কুদ্দুস ১৯৭১ সালে শিক্ষার্থী ছিলেন। মুক্তিযুদ্ধ শুরু হলে প্রতিরোধ যুদ্ধরত চতুর্থ ইস্ট বেঙ্গল রেজিমেন্টের সঙ্গে স্বেচ্ছাসেবক হিসেবে যোগ দেন। পরে ওই রেজিমেন্টের অধীনে প্রশিক্ষণ নেন। মুক্তিযুদ্ধের মাঝামাঝি তাকে নিয়মিত মুক্তিবাহিনীর নবগঠিত নবম ইস্ট বেঙ্গল রেজিমেন্টে অন্তর্ভুক্ত করা হয়। ২ নম্বর সেক্টরে তিনি বেশ কয়েকটি যুদ্ধে অংশ নেন।